**Sajtóközlemény**

**Cím: Helyi identitás és kohézió erősítése Dunaújvárosban**

**2019.04.01.**

Dunaújváros Megyei Jogú Város Önkormányzata 219,00 millió forint vissza nem térítendő európai uniós támogatást nyert el a Terület- és Településfejlesztési Operatív Program TOP-6.9.2-16 A helyi identitás és kohézió erősítése c. felhíváson. A Széchenyi 2020 program keretében megvalósuló, „Helyi identitás és kohézió erősítése Dunaújvárosban” című, TOP-6.9.2-16-DU1-2018-00001 azonosítószámú projekt 5 dunaújvárosi célterület vonatkozásában elsősorban az ifjúsági korosztály, fiatal pályakezdők, dunaújvárosi aktív korú felnőttek és gyermekes családok, nyugdíjasok számára valósít meg olyan jellegű tevékenységeket, melyek a lakossági identitást és helyi kötődést erősíti, az elvándorlást csökkenti.

A Terület- és Településfejlesztési Operatív Program TOP-6.9.2-16 A helyi identitás és kohézió erősítése c. felhívás keretében benyújtott TOP-6.9.2-16-DU1-2018-00001 azonosítószámú, „Helyi identitás és kohézió erősítése Dunaújvárosban” című projekt általános célja a dunaújvárosi lakosság identitásának erősítése, a helyi kötődés kialakítása és/vagy megerősítése, az elvándorlás csökkentése. A projekt 5 célterületet jelöl ki az alábbiak szerint: 1. célterület: Zöldövezet; 2.célterület: Béke városrész; 3.célterület: Városközpont; 4.célterület: Egyetemi városrész; 5.célterület: Paneles lakóterület. A projektben tervezett programok ezeken a dunaújvárosi célterületeken valósítja meg Dunaújváros Megyei Jogú Város Önkormányzata konzorciumban a Dunaújvárosi Turisztikai Nonprofit Kft-vel.

Dunaújváros MJV Önkormányzata a többi megyei jogú városhoz hasonló tendenciákkal küzd: folyamatos népességcsökkenés, lakosság elöregedése, alacsony vitalitási index. A tendenciák fő okai az alacsony születésszám, az aktív korú lakosság elvándorlása, ily módon a projektben megfogalmazott általános cél és a projektben vállalt tevékenységek szorosan kapcsolódnak az önkormányzati tevékenységekhez és az önkormányzat lakosságmegtartó és -vonzó célkitűzéseihez.

A projekt elsődleges célcsoportja a lakosság teljes korösszetételét lefedően a dunaújvárosi ifjúsági korosztály (általános iskolások, középiskolások, felsőoktatási intézményben tanulók), a fiatal pályakezdők, a dunaújvárosi aktív korú felnőttek, a dunaújvárosi aktív korú gyermekes családok, valamint a városban élő idősebb személyek, nyugdíjasok. A projektben másodlagos célcsoportként jelennek meg a dunaújvárosi intézményi együttműködők, a városban működő civil szervezetek.

A projektben tervezett főbb tevékenységek, projektelemek:

1. Közösségfejlesztő szakemberek képzése a projekt hosszútávú fenntarthatóságának biztosítása érdekében
2. Helyi identitást erősítő marketing tevékenységek – helytörténeti kutatások; közösségi programok; identitást erősítő közösségi rendezvények; időskorúaknak szóló történeti, kulturális programok; fiatalok körében tehetséggondozó programok, vállalkozóvá válást elősegítő programok – megvalósítása,
3. Bűnmegelőzést, közbiztonság javítását segítő programok megvalósítása
4. Közlekedésbiztonság javítását ösztönző programok szervezése

A projekt a helyi közösségek fejlesztése által a településrészek közösségi kezdeményező- és cselekvőképességének, közösségi szerepvállalásának erősödését szolgálja.

A „Helyi identitás és kohézió erősítése Dunaújvárosban” című, TOP-6.9.2-16-DU1-2018-00001 azonosítószámú projekt a Széchenyi 2020 program keretében 2019.04.01 – 2022.08.29. között valósul meg.

**További információ kérhető:**

Vasmű u. 41. Irodaház Kft

e-mail cím: irodahazkft@gmail.com